
Regelverk for tilskuddsordning:
Brukerstyrte tiltak og aktiviteter innen psykisk helse-, rusmiddel- og voldsfeltet
1. Mål og målgruppe for ordningen
Målet er at deltakelse i brukerstyrte tiltak og aktiviteter har gitt økt livskvalitet og mestring for brukerne og deres pårørende.
Delmål: 
· Styrket utvikling, videreutvikling og gjennomføring av brukerstyrte tiltak og aktiviteter som treffer målgruppens behov
· Styrket samarbeid mellom aktørene på psykisk helse-, rusmiddel- og voldsfeltet om bruker- og pårørendemedvirkning og brukerstyring

Målgrupper: 
· Hovedmålgruppen er mennesker med psykisk helse-, rusmiddel- eller voldsproblemer og deres pårørende (hovedmålgruppe).
· Tilleggsmålgruppen er aktørene på psykisk helse-, rusmiddel- og voldsfeltet, herunder organisasjoner som har brukerstyrte tiltak og aktiviteter, bruker- og pårørendeorganisasjoner og offentlige helse- og omsorgstjenester innen psykisk helse, rusmiddel- og voldsfeltet. (tilleggsmålgruppe)
2. Kriterier for måloppnåelse for ordningen som helhet
Med utgangspunkt i overordnet mål for tilskuddsordningen skal Helsedirektoratet rapportere tilbake til Helse- og omsorgsdepartementet (HOD), som igjen skal rapportere til Stortinget om resultater og effekt som er oppnådd.
De tiltakene som det innvilges tilskudd til skal bidra til å nå målet for ordningen. Helsedirektoratets vurdering av resultater baseres på en skjønnsmessig vurdering av tilskuddsmottakernes rapportering og eventuelle andre kilder.
Resultatene vurderes etter følgende kriterier for ordningens samlede måloppnåelse:
Brukernes egenrapporterte opplevelse av: 
· tiltakets bidrag til bedring av sin egen livskvalitet og evne til å mestre sin egen livssituasjon
· reell medvirkning i styringen og organiseringen av tiltak og aktiviteter 
Tilskuddsmottakerens vurdering av: 
· bedring av brukernes livskvalitet og evne til å mestre sin egen livssituasjon
· brukernes reelle medvirkning i styringen og organiseringen av tiltak og aktiviteter
· omfang, relevans og kvalitet i samarbeidet med andre aktører om bruker- og pårørendemedvirkning og brukerstyring på psykisk helse-, rusmiddel- og voldsfeltet. 
3. Hvem kan søke
☐ Kommuner
☐ Fylkeskommuner
☐ Interkommunale selskaper
☐ Statlige foretak (f.eks. RHF/HF)
☒ Frivillige og ideelle organisasjoner 
☐ Universiteter og høyskoler
☐ Bedrifter
☐ Søkere utenfor Norge (f.eks. internasjonale organisasjoner og EU)

Tillegg, vilkår og presiseringer:
Kun søkere med en ideell målsetting og driftsform (ikke-kommersiell) som er registrert i frivillighetsregisteret på søknadstidspunktet, kan søke og motta tilskudd. 
Søkerne må videre:
· ha hatt bruker- og pårørendemedvirkning og brukerstyring som del av sin kjernevirksomhet og formål i minst ett år på søknadstidspunktet. Dette må dokumenteres gjennom organisasjonens vedtekter
· vise til konkret, planlagt samarbeid med andre aktører innen psykisk helse, rusmiddel- og voldsfeltet om bruker- og pårørendemedvirkning og brukerstyring. 
Organisasjonens nasjonale/sentrale ledd skal søke på vegne av organisasjonen. Organisasjonen som søker kan ikke være en enhet som tilhører, eller er underordnet et nasjonalt-/sentralledd, slik som et lokal-, fylkes- eller regionslag. 
4. [bookmark: _Hlk126690598][bookmark: _Hlk211000892]Krav til søknaden
☒ Beskrivelse av tiltaket, hva søkeren vil oppnå med tiltaket og hvordan det er relevant for å nå tilskuddsordningens mål
 Beskrivelse av tiltak det søkes om tilskudd til 
☒ Budsjett (oppstillingen skal kunne sammenliknes med regnskapet dersom regnskap kreves)
☒ Informasjon om eventuell delfinansiering eller tilskudd fra andre instanser  
☒ Informasjon om eventuell egenfinansiering 
☒ Søkerens vurdering av risiko ved tiltaket
[bookmark: _Hlk34408017]☒ Redegjørelse for interne og eksterne kontrolltiltak som skal sikre korrekt rapportering og måloppnåelse for tiltaket

Velg et av alternativene i nedtrekksmenyen. 
Tillegg og presiseringer:
Søknad om tilskudd skal sendes Helsedirektoratet på fastsatt skjema.
Søknaden skal inneholde en beskrivelse av planlagte tiltak og aktiviteter og hvordan dette vil bidra til måloppnåelse for tilskuddsordningen. 
Det er ikke krav om egenfinansiering eller delfinansiering fra andre finansieringskilder, men dersom tiltaket har slik finansiering skal dette opplyses om i søknaden.
Søknaden må inneholde informasjon som viser at tiltaket oppfyller tildelingskriteriene i regelverket.
Søknaden skal inneholde beskrivelser av:
· søkerens målgrupper og målgruppenes behov 
· hvordan søkeren jobber for å nå målgruppen(e) 
· estimert antall brukere som forventes å benytte seg av tilbud og aktiviteter 
· et anslag av hvor stor andel av målgruppen tilbudet treffer 
· en beskrivelse av tiltakets omfang, varighet og tilgjengelighet for brukerne (f.eks. åpningstider, plassering mv.)
· hvilken kompetanse og erfaring søkeren og dens medarbeidere har på feltet
· antall ansatte og frivillige, og hvor stor andel av disse som har brukererfaring 
· hvordan tiltaket er organisert internt i organisasjonen 
· hvordan søkeren arbeider systematisk med brukerstyring og bruker- og pårørendemedvirkning 
· hvordan brukerstyringen organiseres og utøves i praksis hos søkeren
· hvordan søkeren innhenter brukerinnsikt og anvender denne i tilbudet
· hvordan søkeren vil innhente, sammenstille og benytte brukerinnsikt (innspill og tilbakemeldinger fra brukere, brukerhistorier o.l.) for å kunne forbedre tilbudet og å rapportere på brukeropplevelsene av tilbudet 
· hvordan søkeren innhenter, sammenstiller og anvender brukerinnsikten i tiltaket det søkes tilskudd til
· hvilke andre aktører på feltet søkeren samarbeider med 
· om hvordan, hvor mye og på hvilke områder/oppgaver skal samarbeide med andre aktører om brukerstyring og -medvirkning innen psykisk helse, rus- og voldsfeltet
· hvilke andre aktører på psykisk helse, rus- og voldsfeltet søkeren skal samarbeide med om tiltaket, og hvordan samarbeidet skal gjennomføres
· hvilket geografisk nedslagsfelt tiltaket har 

[bookmark: _Hlk145328627]Søkeren skal formulere en realistisk angivelse av tiltakets resultater. Når tilskuddsperioden er over, skal tilskuddsmottaker rapportere om oppnådde resultater svarer til beskrivelsen som er oppgitt i søknaden. 
5. Tildelingskriterier 
☒ Skjønnsmessig vurdering med grunnlag i forventet måloppnåelse 
[bookmark: _Hlk532824649]☐ Enkeltstående tilskudd hvor mottaker er navngitt i statsbudsjettet 
☐ Kvantifiserbare tildelingskriterier
☐ Andel av regnskapsførte utgifter 
Det kan innvilges tilskudd til:
Lavterskeltiltak som fremmer den enkeltes recovery-prosess, gjennom økt mestring og meningsfullt liv, med utgangspunkt i brukerens egne behov, ønsker og forutsetninger.
Med "brukeren" menes her den som bruker tilbudet eller aktiviteten uavhengig av utfordring på psykisk helse, rus- eller voldsfeltet. Dette omfatter også pårørende hvis de benytter seg av tilbudene eller deltar i aktivitetene. 
Et "tiltak" forstås her som tilbud eller aktiviteter for/med målgruppene (inkl. samarbeidsaktiviteter) samt annen aktivitet, oppgaver e.l. som er nødvendig for å gjennomføre tiltaket (eksempelvis opplæring av medarbeidere, koordinering, ekstern informasjon om tilbudet mv.)
Med "lavterskeltiltak" menes at tilbudet eller deltakelse i aktivitet er gratis, allment tilgjengelig og forutsetter ikke medlemskap eller annen tilknytning til organisasjonen som gir tilbudet. Dette må fremgå klart når det informeres om tilbud eller aktivitet. 
Brukerstyrte tiltak omfatter lokale eller regionale tiltak som drives av brukere, pårørende og/eller deres organisasjoner for innbyggerne i en kommune eller region. Det kan gis tilskudd til brukerstyrte tiltak eller sentre. Tilbudene eller aktivitetene må være inkluderende ovenfor brukergruppens behov, og brukerne har reell innflytelse på tiltakets eller aktivitetens innretning, gjennomføring og eventuell justering, eksempelvis type, omfang, varighet, tidspunkt eller tematikk. 

Søknaden må omfatte begge delmål, men aktivitet som i hovedsak bidrar til delmål to kan ikke utgjøre mer enn om lag 30 prosent av søknaden. Dette omfatter ikke aktivitet som bidrar til delmål en som utføres i samarbeid med andre. Aktivitetene under begge delmål må være konkrete og komme tydelig frem i aktivitetsplanen.
Tilskuddsmidlene skal benyttes til tiltak som kommer målgruppene direkte til gode, og må omfatte begge delmål. 
De brukerstyrte tiltakene eller aktivitetene skal være følge intensjonen i de nasjonale faglige rådene for bruker- og pårørendemedvirkning i psykisk helse-, rus- og voldsfeltet.
Det innvilges ikke tilskudd til
· tiltak som faller inn under de offentlige helse- og omsorgstjenestenes ansvar 
· drift av organisasjonen utover tiltakene som bidrar til mål og delmål 
· tiltak /aktiviteter eller videreutvikling av tiltak/aktiviteter som retter seg mot andre enn tilskuddsordningens målgrupper 
· tiltak /aktiviteter som allerede er finansiert gjennom andre tilskuddsordninger eller videreutvikling eller replikering av slike tiltak/aktiviteter
· tiltak/aktiviteter der søkeren opptrer som underleverandør for andre 
· heldøgns/institusjonsbaserte tilbud 
· finansiering av eller deltakelse i forskning 
· investeringer
[bookmark: _Hlk126684487]Vurderingskriterier og utmåling av tilskuddets størrelse: 
Helsedirektoratet fatter vedtak etter en helhetlig, skjønnsmessig vurdering av søknaden sett opp mot tilskuddsordningens mål og prioriteringer og tiltakets bidrag basert på kriteriene beskrevet nedenfor.

Størrelsen på et eventuelt innvilget tilskudd fastsettes skjønnsmessig basert på blant annet tilgjengelig bevilgning, antall mottatte søknader, kriteriene nedenfor samt en helhetlig vurdering av de enkelte søknadene. Dersom søknaden også omfatter aktiviteter som faller utenfor ordningen, vil størrelsen på et eventuelt innvilget tilskudd reduseres.

I vurderingen av søknaden og utmåling av et eventuelt tilskudd, kan Helsedirektoratet ved behov innhente informasjon fra andre kilder, inkludert å se til andre søknader fra samme søker på andre ordninger hos Helsedirektoratet eller innhente informasjon hos andre relevante, statlige tilskuddsforvaltere. 

Etablerte tilbud prioriteres foran oppstart av nye tiltak eller videreutvikling av etablerte tiltak. Stabile, varige tilbud som har levert til høy måloppnåelse over tid prioriteres.

Dersom flere søknader dekker tilsvarende tilbud eller målgruppe, eller har samme geografiske nedslagsområde, kan Helsedirektoratet prioritere mellom disse søknadene basert på forventet måloppnåelse. 

Helsedirektoratet bruker kriteriene i tabellen under til vurdering av søknadene:

	Kategori 
(vekting)
	Kriterier
	Utdyping

	
Tiltak
60 %


	Forventede resultater
	Samlet vurdering av hvordan og i hvilken grad tiltaket vil bidra til å nå målet for tilskuddsordningen. 
Hvilket eller hvilke delmål retter tiltakene seg mot? Hvordan er balansen mellom tiltak knyttet til de ulike delmålene?


	
	Målgruppe
	Hvor godt treffer tiltaket ordningens målgruppe(r)?
Hvordan og i hvilken utstrekning jobber søkeren for å synliggjøre tiltaket for brukerne?

	
	Brukerstyring
	Hvordan og i hvilken grad jobber søkeren systematisk for å legge til rette for brukerstyring i utvikling og gjennomføring av tiltakene? I hvor stor grad viser søknaden til reell brukerstyring?
Hvordan benyttes brukerinnsikt til å forbedre tiltaket?

	
	 Samarbeid
	Hvordan og i hvilken grad vil søkeren arbeidet for å styrke samarbeidet på feltet? Hvor relevant for måloppnåelsen er samarbeidsaktørene og hva det samarbeides om?

	
	Kompetanse og erfaring på feltet

	I hvilken grad viser søknaden relevant kompetanse og erfaring innen psykisk helse, rusmiddel- og voldsfeltet og brukerstyring og -medvirkning? 


	
	Geografisk nedslagsområde
 
	Hvilket geografisk nedslagsområde har tiltaket eller aktivitetene? 

	
Søknad
25 %


	Samlet vurdering av søknaden inkl. aktivitetsplan 
	I hvilken grad gir søknaden en klar, realistisk og logisk sammenhengende beskrivelse av hvordan tiltaket skal gjennomføres?
I hvilken grad er aktivitetsplanen rimelig, realistisk og aktivitetene i planen innenfor ordningen og relevante for måloppnåelsen?

	
	Risikovurdering
	I hvilken grad har det vært gjort relevante risikovurderinger for gjennomføring tiltaket og bruk av tilskuddsmidlene?

	
	Interne og eksterne kontrolltiltak
	I hvilken grad beskriver søknaden relevante interne og eksterne kontrolltiltak som gir god gjennomføring, riktig bruk av tilskuddsmidler og rapportering på måloppnåelse? 
I hvilken grad har søkeren gode rutiner og systemer for å innhente data til rapportering på måloppnåelse? 

	
Budsjett
15 %
	Klart og korrekt/presist budsjett
	I hvilken grad gir budsjettet i søknaden en klar oversikt over planlagte utgifter og inntekter? I hvilken grad er utgiftene i tråd med ordningens mål mv.?

	
	Forholdet søknadsbeløp, budsjett, aktiviteter og måltall
	Er søknadsbeløpet og budsjettet i søknaden rimelig i forhold til innhold og omfang av de planlagte aktivitetene? 
Er søknadsbeløpet og budsjettet i søknaden rimelig i forhold ordningens mål og samlede bevilgning mv.? 




6. Saksbehandling
Utlysning:
Velg et av alternativene i nedtrekksmenyen. 
Søknadsbehandling:
Søknadsfrist:  Søknaden skal sendes innen fristen som fremgår på utlysningen
Innstilling fremmes av: 
Innstilling godkjennes av: 
Avgjørelser/vedtak fattes av: 
Hvordan skal søker opplyses om utfallet av søknadsbehandlingen: 
Prosess for søknadsbehandling ut over dette:
Klage på vedtaket:
Innvilgelse av / avslag på tilskudd fra ordningen er ikke et enkeltvedtak. I henhold til forvaltningsloven §28 er det ikke klagerett.
7. [bookmark: _Hlk143245187]Krav til rapporteringen fra tilskuddsmottaker 
Rapporteringsfrist er fyll inn dato for rapporteringsfrist, typisk 01.04 året etter tilskuddsmidlene ble tildelt. Det skal rapporteres for kalenderåret, dvs. per 31.12 året i det tilskuddet ble tildelt for. 

☒ Måloppnåelse: Tilskuddsmottakerens vurdering av gjennomført tiltak og hvordan eller i hvilken grad tiltaket har bidratt til å nå målene for tilskuddsordningen. 
Rapporteringen skal spesifikt inneholde:
· hvilke tiltak og aktiviteter som er gjennomført 
· antall brukere eller pårørende som har tatt del i tilbudet
· hvilke brukere eller brukergrupper som har deltatt i brukerstyringen og hvordan dette har funnet sted
· hvordan brukerinnsikt (innspill og tilbakemeldinger fra brukere, brukerhistorier o.l.) er innhentet, sammenstilt og benyttet for å kunne forbedre tilbudet 
· brukeropplevelsene på aggregert nivå for tiltaket eller aktiviteten
· oppsummering av hovedtrekkene i brukernes opplevelse av tilbudet og av brukerstyringen
· hvem/hvilke typer aktører på feltet tilskuddsmottaker har samarbeidet med 
· på hvilken måte, i hvor stor utstrekning og hva (tematikk etc.) tilskuddsmottaker har samarbeidet med de andre aktørene om
Rapporteringen skal beskrive status og oppnådde resultater og effekt av tiltaket sammenlignet med beskrivelsen i tilskuddsmottakerens søknad. Er det avvik mellom forventet og oppnådde resultater og effekt skal dette belyses.
Helsedirektoratet vil sammenligne informasjonen i tilskuddsmottakerens rapportering med informasjonen i tilskuddsmottakerens søknad når vi vurderer om tiltaket har oppnådd målene. Dette vil også bli vurdert opp mot kriteriene (indikatorene) for måloppnåelse for ordningen som helhet. 

[bookmark: _Hlk143245167]☒ Regnskap: Budsjett og regnskap fra tilskuddsmottaker som viser bruken av tilskuddsmidlene skal kunne sammenlignes. Nærmere informasjon om regnskapsrapportering blir spesifisert i tilskuddsbrevet

☒ Revisorattestasjon: 
Der det innvilges tilskudd på 200 000 kroner eller mer, stilles krav om revisorattestasjon av regnskapet (ISA 805 Standard prosjektregnskap). Vedtaksbrevet gir nærmere informasjon om hvordan revisorkontrollen skal gjennomføres og hva revisorattestasjonen skal inneholde. 
8. Oppfølging, kontroll og reaksjonsformer
Helsedirektoratet skal sørge for at det gjennomføres evalueringer for å få informasjon om en tilskuddsordning er effektiv når det gjelder ressursbruk, organisering og fastsatte mål. Avgjørelse om når en tilskuddsordning skal evalueres tas etter en vurdering av risiko og vesentlighet. 
Helsedirektoratet kan iverksette nødvendige og hensiktsmessige kontroller av tilskuddsmottaker, og kan også gi myndigheten til en annen virksomhet for å føre kontroll med:
· at bevilgningen brukes etter kravene i regelverket, tilskuddsbrevet og standardvilkårene
· at opplysninger som legges til grunn for tildelingen og som inngår i den etterfølgende rapporteringen er korrekte, jf. bevilgningsreglementet §10, annet ledd.
Tilskuddsmottakere har plikt til å medvirke ved kontroller og skal legge frem opplysninger ved forespørsel.
Helsedirektoratet har nulltoleranse for mislighold av tilskudd. Dette gjelder også for tilskudd hvor tilskuddsforvaltningen er delegert til andre aktører, for eksempel statsforvalteren.
Helsedirektoratet er pliktig til å gjøre tiltak hvis det kommer informasjon om mulig mislighold av tilskuddsmidlene. Direktoratet kan stanse utbetaling av tilskudd ved mistanke om at en mottaker gir uriktige opplysninger eller at mottakeren ikke bruker tilskuddet i samsvar med de fastsatte betingelsene. 
Helsedirektoratet kan kreve tilskuddet tilbakebetalt hvis mislighold blir dokumentert, for eksempel hvis mottakeren ikke oppfyller kravene som stilles i regelverket eller at det er gitt uriktige opplysninger. Mislighold av tilskuddsmidler kan også få rettslige konsekvenser.
Se også Helsedirektoratets standardvilkår for generelle krav til tilskuddsmottakere: Helsedirektoratets standardvilkår

